PATVIRTINTA

Raseinių rajono kultūros centro

direktoriaus 2025 m. kovo 25 d.

įsakymas Nr. VO-7

**RASEINIŲ RAJONO KULTŪROS CENTRAS**

(Įstaigos pavadinimas)

**VEIKLOS PLANAS 2025 METAMS**

**I SKYRIUS**

**BENDROSIOS NUOSTATOS**

Raseinių rajono kultūros centro (toliau – Kultūros centras) veikla organizuojama vadovaujantis Lietuvos Respublikos vietos savivaldos įstatymu, Lietuvos Respublikos viešųjų įstaigų įstatymu, Lietuvos Respublikos biudžetinių įstaigų įstatymu, Lietuvos Respublikos kultūros centrų įstatymu, kitų Lietuvos Respublikos norminių aktų nuostatomis, Raseinių rajono savivaldybės tarybos 2020 m. spalio 28 d. sprendimu Nr.TS-306 patvirtintu Raseinių rajono savivaldybės 2021-2030 metų strateginiu plėtros planu (toliau – SPP)1 ir Raseinių rajono savivaldybės tarybos 2024 m. gruodžio 18 d. Nr. TS-388 patvirtintu Raseinių rajono savivaldybės 2025-2027 m. strateginiu veiklos planu (toliau – SVP)2.

Kultūros centro 2025-ųjų metų veiklos planas (toliau – planas) nustato tikslus, uždavinius, priemones, už priemonių įgyvendinimą atsakingus vykdytojus, vertinimo kriterijus, lėšas planui įgyvendinti ir planuojamus rezultatus.

Kultūros centro veiklos planas padės įgyvendinti SPP II prioriteto „Gyva piligrimystė“, III prioriteto „Sumanus verslas ir ūkis“ numatytus tikslus ir uždavinius. Taip pat Raseinių rajono savivaldybės 2025-2027 m. strateginio veiklos plano Kultūros, turizmo ir verslo aplinkos gerinimo programoje (Nr. 05) numatytus tikslus ir uždavinius ir Raseinių rajono kultūros centro nuostatų II skyriuje apibrėžtus veiklos tikslus.

\_\_\_\_\_\_\_\_\_\_\_\_\_\_\_\_\_\_\_\_\_\_

1. Su patvirtintu Raseinių rajono savivaldybės 2021-2030 metų strateginiu plėtros planu galima susipažinti: https://teisineinformacija.lt/raseiniai/document/35898

2. Su patvirtintu Raseinių rajono savivaldybės 2025-2027 m. strateginiu veiklos planu galima susipažinti: https://teisineinformacija.lt/raseiniai/document/56756

**II SKYRIUS**

**VIZIJA, MISIJA**

**Vizija**

Kultūros centras – moderni, demokratiška, atvira visuomenei, turinti laikmetį atitinkančią materialinę bazę, daugiasritė kultūros įstaiga, kokybiškai tenkinanti šiuolaikinio vartotojo bei visiems socialiniams sluoksniams priklausančių bendruomenės gyventojų poreikius, skatinanti tarptautinį, tarpregioninį, tarpinstitucinį bendradarbiavimą, formuojanti patrauklų Raseinių krašto kultūrinį įvaizdį Lietuvoje ir užsienyje.

**Misija**

Puoselėti lietuvių nacionalinės kultūros tapatumą, įvairiapuse menine veikla tenkinti įvairaus amžiaus vietos gyventojų sociakultūrinius poreikius, sudarant galimybes kūrybinei saviraiškai, skatinant šiuolaikinio meno plėtrą ir organizuojant profesionalaus ir mėgėjų meno renginius. Bendradarbiaujant su užsienio ir Lietuvos meno kolektyvais ir organizacijomis, rengti išskirtinius renginius ir aktyviai dalyvaujant naujų kultūrinių erdvių kūrime formuoti kultūrinį Raseinių krašto patrauklumą. Fiksuoti ir puoselėti etninės kultūros tradicijas, remti savanorystę.

**III SKYRIUS**

**TIKSLAI IR UŽDAVINIAI**

**1. Užtikrinti Raseinių rajono bendruomenių kultūrinių poreikių tenkinimą, sudarant sąlygas aukštos meninės vertės ir įvairių raiškos formų kultūros prieinamumui bei puoselėjant etninę kultūrą:**

1.1. vykdyti projektinę veiklą ir kultūrines inovacijas, atitinkančias šiuolaikinės visuomenės poreikius;  
1.2. dalyvauti bendruomenių inicijuojamuose projektuose;  
1.3. puoselėti nacionalinės dainų ir šokių šventės tradiciją;

1.4. skatinti kūrybinę veiklą ir meno įvairovę Raseinių rajono bendruomenėse, įgyvendinti 2025 m. Raseinių rajono bendruomenių renginių planą;  
1.5. skatinti mėgėjų meno kultūrinę veiklą, burti naujus meno kolektyvus.

**2. Skatinti kultūrinės veiklos plėtrą per projektinę, meninę ir ugdomąją veiklą, tradicijų tęstinumą ir jų fiksavimą, sudarant sąlygas bendruomenės narių saviraiškai:**

2.1. populiarinti profesionalųjį meną, organizuoti įvairių žanrų Kultūros centro renginius, skirtus įvairaus amžiaus žmonėms;

2.2. ugdyti Raseinių rajono bendruomenių pilietiškumą, kartu organizuojant valstybinių ir rajoninių švenčių bei atmintinų dienų minėjimus;

2.3. naudoti Molavėnų ir kitas rajono viešąsias erdves respublikiniams ir tarptautiniams kultūros renginiams organizuoti;

2.4. puoselėti Raseinių krašto švenčių tradicijas ir skatinti bendrystę, organizuoti Raseinių miesto šventę „Bendrystės sodas 2025“;

2.5. skatinti bendruomenių narius dalyvauti savanorystės programoje;

2.6. vykdyti gerosios darbo patirties sklaidą, nuosekliai ir patraukliai viešinti informaciją, skelbti kultūrinių renginių naujienas socialiniuose tinkluose ir Kultūros centro svetainėje.

**3. Modernizuoti Kultūros centro infrastruktūrą ir bendruomenės poreikius atitinkančias paslaugas:**

3.1. pasitelkiant įvairius sprendimus, pritaikyti Kultūros centro pastato infrastruktūrą kokybiškai veiklai;

3.2. tobulinti darbuotojų kompetencijas, pasitelkiant Kultūros centre įdiegtą mokymosi aplinką „Kompetencijų biblioteka“;

3.3. atlikti renginių turinio, kokybės ir žmogiškųjų išteklių poreikio bendruomenėse tyrimus ir, atsižvelgiant į gautus rezultatus, tenkinti šiuos poreikius;

3.4. įgyvendinti Kultūros centrui priklausančių pastatų ir patalpų einamojo remonto darbus;

3.5. stiprinti mėgėjų meno kolektyvų materialinę bazę.

**4.. Prisidėti prie kultūrinio turizmo plėtros Raseinių rajone, organizuojant įvairius projektus, renginius ir veiklas bei puoselėjant Raseinių krašto nematerialaus kultūros paveldo vertybes:**

4.1. kaupti ir saugoti Raseinių krašto nematerialųjį kultūros paveldą, fiksuoti jo vertybes Raseinių rajono Nematerialaus kultūros paveldo vertybių sąvade;

4.2. prisidėti prie religinio turizmo Šiluvoje skatinimo programos įgyvendinimo, organizuoti Tytuvėnų festivalio koncertą.

**IV SKYRIUS**

**PRIEMONIŲ ĮGYVENDINIMO PLANAS \***

|  |  |  |  |  |  |  |  |
| --- | --- | --- | --- | --- | --- | --- | --- |
| Priemonės kodas | Priemonės pavadinimas | Veiklos pavadinimas | Atsakingi vykdytojai | Finansavimo šaltinis | Skirti asignavimai, tūkst. Eur. | Indėlio ir proceso vertinimo kriterijai | |
| pavadinimas, mato vnt. | reikšmė |
| **KULTŪROS, TURIZMO IR VERSLO APLINKOS GERINIMO PROGRAMA Nr. 05** | | | | | | | |
| **01** **Kurti aukštą kultūros vertę, įvairiapusiškumą ir prieinamumą** | | | | | | | |
| **01 Uždavinys. Užtikrinti tolygų aukštos meninės vertės ir įvairių raiškos formų kultūros prieinamumą** | | | | | | | |
| 05.01.01.01 | Etninės kultūros išsaugojimo ir puoselėjimo projektų, veiklų finansavimas | Į sudarytą Raseinių rajono Nematerialaus kultūros paveldo vertybių sąvadą 2025 metais įtraukta Raseinių krašto vertybė | Direktorius, kapelmeisteris |  |  | Parengtų dokumentų skaičius | 1 |
| 05.01.01.05 | Projekto „Vakar diena gyva. Švęskime Valstybę Molavėnuose“ įgyvendinimas | Įgyvendintas projektas „Vakar diena gyva. Švęskime Valstybę Molavėnuose“ | Režisierius (mėgėjų teatro),  atsakingi darbuotojai | SB | 29,6 | Suorganizuotų renginių skaičius | 1 |
| **02 Uždavinys. Skatinti kūrybinę veiklą ir meno įvairovę** | | | | | | | |
| 05.01.02.01 | Dalyvauti tarptautiniuose, respublikiniuose, regioniniuose renginiuose, organizuoti juos Raseinių rajone bei populiarinti profesionalųjį meną | Suorganizuoti profesionaliųjų kolektyvų pasirodymai | Kultūros projektų vadovas, režisieriai, kultūrinių renginių organizatoriai |  |  | Suorganizuotų renginių skaičius | 10 |
| Suorganizuota ir dalyvauta tarptautiniuose, respublikiniuose, regioniniuose festivaliuose, konkursuose | Kultūrinių renginių organizatoriai, mėgėjų meno kolektyvų vadovai |  |  | Suorganizuota ir dalyvauta renginių skaičius | 25 |
| Suorganizuoti rajoniniai konkursai ir festivaliai | Kultūrinių renginių organizatoriai, mėgėjų meno kolektyvų vadovai |  |  | Suorganizuotų renginių skaičius | 5 |
| Suorganizuoti valstybinių, rajoninių švenčių, atmintinų dienų, profesinių švenčių paminėjimai | Režisieriai, kultūrinių renginių koordinatorius, kultūrinių renginių organizatoriai |  |  | Suorganizuotų renginių skaičius | 50 |
| Suorganizuotos edukacinės ir švietėjiškos programos, renginiai vyresnio amžiaus žmonėms | Režisieriai, kultūrinių renginių organizatoriai |  |  | Suorganizuotų renginių skaičius | 15 |
| Suorganizuoti pramoginiai renginiai, šventės bendruomenės poreikiams tenkinti | Režisieriai, kultūrinių renginių organizatoriai |  |  | Suorganizuotų renginių skaičius | 30 |
| Suorganizuoti renginiai vaikams ir jaunimui | Režisieriai, kultūrinių renginių koordinatorius, kultūrinių renginių organizatoriai |  |  | Suorganizuotų renginių skaičius | 20 |
| Suorganizuoti etnokultūriniai, tradiciniai renginiai ir kalendorinės šventės | Režisieriai, kultūrinių renginių koordinatorius,  kultūrinių renginių organizatoriai, mėgėjų meno kolektyvų vadovai |  |  | Suorganizuotų renginių skaičius | 100 |
| Suorganizuoti mėgėjų meno kolektyvų koncertai, spektakliai rajono bendruomenių nariams, koncertinės išvykos Lietuvoje | Režisieriai,  kultūrinių renginių  organizatoriai,  mėgėjų meno kolektyvų vadovai |  |  | Suorganizuotų renginių skaičius | 250 |
| Gerosios darbo patirties sklaida per mokymus, seminarus, konferencijas, kūrybines dirbtuves, stovyklas ir mainų programas | Kultūrinių renginių organizatoriai |  |  | Suorganizuotų veiklų skaičius | 10 |
| Suorganizuoti dainų švenčių tradicijos tęstinumą užtikrinantys renginiai | Režisieriai,  kultūrinių renginių  organizatoriai,  mėgėjų meno kolektyvų vadovai |  |  | Suorganizuotų renginių skaičius | 5 |
| 05.01.02.08 | Puoselėti Raseinių krašto švenčių tradicijas ir skatinti bendrystę | Suorganizuota Raseinių miesto šventė „Bendrystės sodas 2025“ | Režisierius (renginių) | SB | 20 | Suorganizuotų švenčių skaičius | 1 |
| 05.01.02.12 | Kultūros projektų rengimas ir bendrasis finansavimas | Paruošti projektai Lietuvos kultūros tarybai „Tolygi kultūrinė raida: Kauno apskritis“ | Kultūros projektų vadovas |  |  | Parengtų ir bendrai finansuotų projektų skaičius | 2 |
| 05.01.02.13 | Skatinti kūrybinę veiklą ir meno įvairovę Raseinių rajono bendruomenėse | Įgyvendintas 2025 m. Raseinių rajono bendruomenių renginių planas | Direktorius, kultūrinių renginių organizatoriai | SB | 12,4 | Bendruomenių, kurioms skirtos lėšos skatinti kūrybinę veiklą ir meno įvairovę, skaičius | 62 |
| Suburtas naujas vaikų mėgėjų meno kolektyvas | Kultūrinių renginių organizatoriai, mėgėjų meno kolektyvų vadovai |  |  | Naujų kolektyvų skaičius | 1 |
| Sudarytos sąlygas bendruomenių nariams dalyvauti savanorystės programoje | Režisieriai, viešųjų ryšių specialistas, spaudinių dizainerė |  |  | Dalyvaujančių savanorystės programoje skaičius | 2 |
| Parengtas tvarkos aprašas, nustatantis renginių organizavimo tvarką, apimtį, lėšas ir žmogiškuosius išteklius kaimo bendruomenėse | Direktorius, kultūros vadybos specialistas, viešųjų ryšių specialistas |  |  | Parengtų dokumentų skaičius | 1 |
| Užtikrinamas Kultūros centro veiklos viešinimas | Viešųjų ryšių specialistas, spaudinių dizaineris, kultūrinių renginių organizatoriai |  |  | Paviešintų veiklų skaičius | 250 |
| Vykdyti kultūrinių renginių ir veiklų fiksavimą ir archyvavimą. | Viešųjų ryšių specialistas, skaitmenintojas, kultūrinių renginių organizatoriai, mėgėjų meno kolektyvo vadovai |  |  | Fiksuotų ir archyvuotų renginių skaičius | 10 |
| **03 Uždavinys. Modernizuoti kultūros įstaigas** | | | | | | | |
| 05.01.03.01 | Finansuoti Raseinių rajono kultūros įstaigų išlaikymą ir darbuotojų etatus | Užtikrinti organizuojamų renginių lankytojų skaičių | Direktorius, direktoriaus pavaduotojas kultūrinei veiklai, ūkvedys |  |  | Organizuojamų renginių lankytojų skaičius | 70000 |
| Kultūros centrui priklausančių pastatų ir patalpų einamojo remonto darbų įgyvendinimas | Režisieriai, kultūros renginių organizatoriai, mėgėjų meno kolektyvų vadovai |  |  | Remontuotų pastatų ar patalpų skaičius | 1 |
| Mėgėjų meno kolektyvų materialinės bazės stiprinimas | Direktorius, mėgėjų meno kolektyvų vadovai |  |  | Kolektyvų aprūpinamų koncertine apranga ir (ar) instrumentais skaičius | 1 |
| **02 Plėtoti piligrimystę ir turizmą** | | | | | | | |
| **01 Uždavinys Padidinti Šiluvos, kaip piligrimystės centro, lankomumą ir konkurencingumą** | | | | | | | |
| 05.02.01.01 | Religinio turizmo Šiluvoje skatinimo programos parengimas ir finansavimas | Suorganizuotas Tytuvėnų festivalio koncertas | Direktorius |  |  | Įgyvendintų priemonių skaičius | 1 |

\*Priemonių kodai ir pavadinimai sutampa su galiojančiu Raseinių rajono savivaldybės strateginiu veiklos planu.

**V SKYRIUS**

**LĖŠOS PLANUI ĮGYVENDINTI**

|  |  |  |  |  |
| --- | --- | --- | --- | --- |
| Finansavimo šaltiniai | Skirti asignavimai 2025-iems metams, Eur | | | |
| Iš viso | Išlaidoms | | Turtui |
| Iš viso | Iš jų darbo užmokesčiui  (+ SODRA) |
| Savivaldybės biudžetas. Iš jo: | 1512114 | 337812 | 1174302 |  |
| SB (savivaldybės biudžeto lėšos) | 1487314 | 313012 | 1174302 |  |
| SP (specialios lėšos) | 24800 | 24800 |  |  |
| **Iš viso** | 1512114 | 337812 | 1174302 |  |
| Kultūros ministerijos dotacija |  |  |  |  |
| **Iš viso** |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_